
Generalni štrajk, a ne protesti! 

U utorak, 10. novembra, nekoliko 
hiljada radnika je protestovalo na 
ulicama Beograda protiv novih 
predloga Zakona o radu i Zakona 
o štrajku Ovo je bio najveći radni- 
čki protest u poslednjih nekoliko 
godina, a organizovan je od strane 
,,žutih“ sindikata, udruženih u Srp- 
ski sindikalni front. Ovaj protest 
svakako nije zasluga sindikalnih bi- 
rokrata, koji su već nebrojeno puta 
izdali i prodali interese radnika, nego 
masovnog pritiska iz baze i sveopšteg 
narastanja socijalnog nezadovoljstva. 

Suština novih predloga zakona je 
smanjenje sigurnosti radnog mesta 
i otežavanje borbe i organizovanja 
radnika. Oba predloga zakona su is- 
ključivo u interesu vlasnika kapitala. 

Da bi ova borba bila uspešna, ne sme 
se stati na protestnim šetnjama i pu- 
koj ,,demonstraciji“ nezadovoljstva. 

Vladajuća klasa će pristati na naše 


zahteve tek kada bude prisiljena ma- 
terijalnim uslovima, kada gazdama 
bude onemogućeno stvaranje profi- 
ta, odnosno kada radnici blokiraju 
fabrike i organizovano stupe u ge- 
neralni štrajk. 

Malo je verovatno da će se desiti ra- 


dikalizacija borbe ukoliko radnike 
pred državom i gazdama i dalje budu 
predstavljale sindikalne birokrate. 
Zbog toga radnici ne smeju da dozvo- 
le da njihovi protesti budu obesmi- 
šljeni i ugušeni trulim ,,dogovorima“ 
sa gazdama i državom. 



KRAGUJEVAC: Protest zbog 
neisplaćenih nadoknada 

Bivši radnici ,,Zastavinih“ preduze- 
ća protestovali su ispred filijale 
Nacionalne službe za zapošljavanje 
u Kragujevcu, jer od septembra, 
kada su napustili radna mesta, po 
socijalnom programu nisu primili ni 
jednu mesečnu nadoknadu u iznosu 
od po 36.800 dinara. Reč je o biv- 
šim radnicima koji su se opredelili 
za opciju odlaska po socijalnom 
programu za zaposlene koji imaju 
do pet godina do penzije. Pošto nisu 
dobili odgovor na pitanje kada će 
početi isplate zaostalih nadoknada, 
bivši ,,Zastavini“ radnici će pono- 
vo protestovati u ponedeljak, 16. 
decembra. 


SRBIJA: PorodiUe u bolnicama 
hraneaditMma 

Da bi obelodanile jelovnik u srpskim 
porodilištima, porodilje su se prošle 
nedelje udružile i u nekoliko bolni- 
ca fotografisale doručak serviran 
tog dana i fotografije postavile na 
društvene mreže. „Kakvog kvaliteta 
može biti mleko kojim dojimo bebe 
ako smo jele viršle i hleb, sve puno 
aditiva? Ovo je sramota. Gde je 
voće i povrće?”, komentarisale su 
majke ispod fotografije doručka. 
Nutricionisti tvrde da dobar jelovnik 
za porodilje mora da sadrži: krompir 
pire na puteru, barenu piletinu, supe, 
variva od povrća uz to, sveže voće i 
povrće, mnogo mlečnih proizvoda i 
tečnosti. 


PRIBOJ: Umesto da isnlate radnike, 
„donirair crkuu i sportske kluboue! 

Poslovodstvo „ЕАР korporacije” iz 
Priboja, koja je u restrukturiranju, čiji 
su radnici nedavno blokirali prugu 
zbog neisplaćenih zarada, sponzori- 
salo je sportske klubove i izgradnju 
hrama u Priboju! Naime, umesto 
da novac potroši na isplaćivanje du- 
govanja radnicima, ova firma je deo 
kreditnih sredstava od 505.000 di- 
nara uplatila atletskom, šahovskom i 
fudbalskom klubu i dala donaciju za 
izgradnju bogomolje. Radnici nisu 
iznenađeni nenamenskim troše- 
njem para i u više navrata obraćali 
su se sudovima, tužilaštvu, resornim 
ministarstvima i Agenciji za borbu 
protiv korupcije, ali nije bilo reakcije. 

(Krsta Cicvarić) 


“MASA J E POLAZNA TAČKA ANARHIZMA.” 








Održan XXV kongres MUR-a u Valensiji 


Usvojen je izveštaj u vezi sa političkom i ekonomskom situacijom i kon- 
taktima sa revolucionarnim organizacijama u Istočnoj Aziji, debatovano 
o organizovanju taktičkih saveza sa drugim sindikatima u borbi, kao i o 
prevazilaženju praktičnih prepreka za organizovanje generalnog štrajka 
na nivou Evrope. Analizirani su problemi zemlje u XXI veku - ukazano je na 
potrebu borbe protiv „Zajedničke agrokulturne politike" (CAP) Evropske 
unije, dok se MUR obavezao da će intenzivirati borbu protiv agrikulturnog 
kapitalizma. 


Dvadeset i peti kongres Me- 
đunarodnog udruženja radnika 
i radnica (MUR) održan je u 
Španiji, u Valensiji. Kongres je 
trajao od 6. do 8. decembra i na 
njemu je učestvovalo više od 150 
delegata iz Argentine, Australije, 
Brazila, Engleske, Italije, Nemačke, 
Norveške, Poljske, Portugala, Rusije, 
Slovačke, Srbije, Francuske i Špani- 
je. Takođe, kongres je bio otvoren i 
za delegacije prijateljskih i sestrin- 



skih slobodarskih organizacija, ko- 
je su na njemu mogle prisustvovati 
kao posmatrači - poput drugarica 
i drugova iz Iberijske federacije 
liberterske omladine. 

Delegati sekcija MUR-a bili su ve- 
oma dobro prirpemljeni i svojom 
konstruktivnošću i konciznošću su 
doprineli kvalitetu ovog skupa. Tač- 
ke dnevnog reda bile su posvećene 
ojačavanju i boljem funkcionisanju 
MUR-a, promovisanju ideja 
revolucionarnog sindikalizma 
širom sveta, te transparentnosti 
delovanja i omasovljenju naše In- 
ternacionale. Veoma važne odluke 
donesene su u vezi sa podsticanjem 
stvaranja regionalnih mreža unutar 
internacionale, aktivnijom komu- 


nikacijom između sekcija i drugih 
sestrinskih organizacija, a data je 
i podrška sekcijama i sekretarija- 
tu MUR-a da nastave sa širenjem 
anarhosindikalizma u zemljama 
Azije, Afrike i Latinske i Severne 
Amerike. Takođe, usvojena su i 
važna interna i strateška dokumen- 
ta kao što su izveštaj sekretarijata 
MUR-a, finansijski izveštaj, kao 

Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 

i izveštaj u vezi sa političkom 
i ekonomskom situacijom i 
kontaktima sa revolucionarnim 
organizacijama u Istočnoj Aziji. 
Vođene su intenzivne debate o 
organizovanju taktičkih saveza sa 
drugim sindikatima u borbi, kao 
i o prevazilaženju praktičnih pre- 
preka za organizovanje generalnog 
štrajka na nivou Evrope. Kongres je 
posvetio vreme i analizi problema 
zemlje u XXI veku - ukazano je na 
potrebu borbe protiv „Zajedničke 
agrokulturne politike" (CAP) 
Evropske unije, dok se MUR 
obavezao da će intenzivirati borbu 
protiv agrikulturnog kapitalizma, 
kao i da će nastaviti još jače po- 
vezivanje sa migrantima koji su iz- 
loženi fašističkim napadima. Sama 
tehnička organizacija kongresa bi- 
la je na izuzetno visokom nivou, za 
šta su kao organizatori najzaslužni- 
ji članovi španske Nacionalne 
konfederacije rada (CNT). 

Ovaj kongres u Valensiji obeležn je 
i pristupanjem novih organizacija 
MUR-u. Sa zadovoljstvom ističe- 
mo činjenicu da je naša internacio- 
nala na XXV kongresu ojačana 
pristupanjem, u statusu punoprav- 
ne sekcije, dosadašnje prijateljske 
Anarhosindikalističke federacije 
iz Australije, čijim delegatima 
smo poželeli dobrodošlicu, 
kao i pristupanjem austrijske 
Federacije radničkih sindikata 
(FAS) i bugarskog Autonomnog 
radničkog sindikata u status 


prijateljskih organizacija. Posebno 
se radujemo zbog jačanja veza sa 
našim drugovima i drugaricama iz 
Bugarske i nadamo se što skorijem 
njihovom pristupanju MUR-u u 
statusu punopravne sekcije, što 
će svakako doprineti širenju ideja 
anarhosindkalizma na Balkanu i 
podstaći i ostale revolucionarne 
sindikalističke organizacije da se 
razvijaju, omasovljuju i međusobno 
povezuju na nivou čitavog Balkana. 

Na kraju ovog kongresa, što je 
i praksa na svim kongresima 
MUR-a, izabran je novi sekretarijat 
internacionale. Savez sindikalista 
Poljske (ZSP) dobio je mandat od 
kongresa da u naredne tri godine, do 
narednog kongresa, obavlja dužno- 
sti sekretarijata MUR-a. Drugarica 
Lora Akai koja će obavljati dužnost 
Generalne sekretarke u narednom 
periodu je prva žena na tom mestu 
od 1950-tih godina. ZSP će preuzeti 
obavljanje dužnosti Sekretarijata od 
Norveške sindikalističke federacije 
(NSF), koja je do ovog kongresa 
obavljala tu funkciju. 

U okviru obeležavanja XXV kon- 
gresa, španski CNT organizovao 
je i niz kultunih manifestacija sa 
debatama i predavanj ima vezanim za 
aktuelne radničke borbe, istorijske i 
kulturne teme, ali i distribuciju svoj ih 
propagandnih materijala, nalepni- 
ca i biltena, brošura i knjiga, kao i 
izložbu revolucionarnih plakata. 
Čitav neformalni deo kongresa 
protekao je u veoma prijatnoj at- 



mosferi, druženju delegata i revo- 
lucionarnim pesmama pevanim na 
različitim jezicima. 

Prvi kongres Međunarodnog ud- 
ruženja radnika i radnica održan je 
1922. godine u Nemačkoj, kada je 
mnoštvo revolucionarnih sindikata i 
organizacija iz čitavog sveta osnova- 
lo ovu prvu i jedinu revolucionarno 
sindikalističku internacionalu. U 
burnim istorijskim periodima MUR 
i njegove članice nalazili su se pod 
žestokom represijom vladajuće kla- 
se i njenih podanika, naročito za 
vreme revolucije u Španiji tridesetih 
godina prošlog veka i za vreme Dru- 
gog svetskog rata, što je otežavalo 
njihovo delovanje i rad. Fašizam i rat 
su Internacionali naneli ogromne 
ljudske žrtve, što je značajno uticalo 
na snagu pokreta. Ipak, MUR ni- 
kada nije prestao da živi, tako da je 
tokom pedesetih godina obnovio 
i intenzivirao svoje aktivnosti - 
stare sekcije su obnovljene, neke 
su nastavile da deluju u egzilu i da 
organizuju gerilske borbe, a to- 
kom godina MUR-u su pristupale 
nove revolucionarne organizacije. 
Naredni XXVI kongres biće održan 
u decembru 2016. godine u Poljskoj. 

Daliste 
znali Ф 

...da SAD svake godine 
potroše više novca na 
oružje, nego čitav svet na 
hranu i piće? 

Ч ___ ) 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 























Emina Kansever (53), poznata i kao Baka 
Pobunjenik (ovaj nadimak je stekla zbog 
redovnog učestvovanja na protestima u Is- 
tambulu), boravi u zatvoru nakon što je pre 
dva meseca uhapšena, zajedno sa još 18 ljudi, 
prilikom policijske racije u istambulskoj 
četvrti Gilsija. Ona je optužena da je ,,pri- 
padnik terorističke organizacije“ Protiv 
nje je pokrenuta prava hajka nakon što se 
u domačim i inostranim medijima pojavio 
snimak sa protesta na kome ,,Buntovna Baka“ 
odapinje pračku, inače uobičajeni artikal na 
socijalnim protestima širom sveta. 

Pozivajuči se na navodne policijske izvešta- 
je, lokalni provladini mediji su je inkrimini- 
sali kao člana Revolucionarnog radničkog 
pokreta i kao vođu ,,ilegalnih“ protesta iza 
kojih stoji ova organizacija. U navodnu te- 
rorističku aktivnost uračunali su joj i to što je 
bila prisutna na protestu protiv ,,Hej tekstila“, 
kompanije koja tri meseca nije davala plate 
radnicima. Medijski dušebrižnici videli 
su je i na protestima protiv narko bandi u 
njenom komšiluku, Gilsiju, na kojima je 
nosila motku radi zaštite od naoružanih 
preprodavaca droge. U četvrti Gilsija, inače, 
predviđeno je sprovođenje ,,projekta urbane 
transformacije“, zbog čega naoružane bande, 


vrbovane od strane građevinskih firmi, 
sistematski maltretiraju ljude iz komšiluka 
kako bi ih odatle iselili. Deca su primorava- 
na da raznose drogu, žene su zlostavljane, 
svi trgovinski lokali u kraju su morali da 
plaćaju reket bandama, a policija i sudstvo 
nisu reagovali. Zbog svega ovoga izbilo je 
nekoliko žestokih protesta, a Hasan Ferit 
(21), jedan od demonstranata, ubijen je 
od strane narko gangstera, što je dodatno 
razbesnelo stanovnike ove četvrti. 

Objašnjavajući novinarima kako je došlo do 
toga da bude snimljena sa praćkom, rekla 
je da nije mogla mirno da posmatra kako 
policija gađa mlade ljude gumenim mecima 
i patronama sa gasom, tako da je rešila da 
se uključi u borbu otevši praćku jednom od 
,,klinaca“. 

Emina Kansever je zatražila da bude oslo- 
bođena bez pokretanja sudskog procesa, a 
kao glavni razlog navela to da njen brat boluje 
od dijabetesa i šizofrenije, i da je ona jedina 
brinula o njemu. Sud je odbio njen zahtev, uz 
cinično obrazloženje da njen brat „пе živi na 
ulici“. Ona takođe boluje od šećerne bolesti i 
u svom zahtevu sudu je navela da zbog teških 
zatvorskih uslova nije u mogućnosti da dobija 
odgovarajuću zdravstvenu negu. 


Žestoki izlivi socijalnog besa u Argentini 

Najmanje deset ljudi je ubijeno a nekoliko 
stotina ranjeno prilikom izbijanja sveopšteg 
haosa i nasilja u Argentini, do čega je došlo 
nakon što je policija stupila u štrajk zahteva- 
jući veće plate. Odsustvo policije otvorilo 
je put haotičnom iskaljivanju nagomilanog 
socijalnog besa siromašnog stanovništva, a 
video snimci i fotografije s terena prikazuju 
razbijene prozore prodavnica i ljude koji 
odnose razne predmete, od bele tehnike do 
nakita. 

Nasilje je prvo izbilo prošle nedelje u gra- 
du Kordoba, oko 700 kilometara severno od 
Buenos Ajresa, i to upravo u trenutku kada 
su iz MMF-a poručili Argentini da mora 
do marta sledeće godine da popravi svoje 
„netačne podatke o inflaciji”. 

Kad država, po diktatu pohlepe finansijske 
elite, počne da zakida čak i na sopstvenom 
represivnom aparatu koji je štiti, to pouzdano 
pokazuje da, kao takva - apsurdna, duboko 
antiljudska i maligna tvorevina, sve čvršćim 
korakom gazi u terminalnu fazu sopstvenog 
raspadanja. Ovakvih primera kolapsa biće 
svakako sve više širom sveta, u onolikoj meri 
koliko bude jačao pritisak razularene pohlepe 
kapitalizma. 


Centar za liberterske studije predstavlja: 

Petar Kropotkin: Sistem nadnica 

U poslednjem tekstu koji je napisao u životu, 
Kropotkin pokazuje da je svaki sistem nadnica 
besmislen i afirmiše anarhokomunističku paro- 
lu „Svakome prema potrebama, od svakog pre- 
ma mogućnostima“, a u isto vreme kritikuje 
autoritarnu praksu koja počinje da se nazire u 
tadašnjem Sovjetskom savezu. 

EMINA KANSEVER - 
NISAM MOGLA MIRNO DA 
GLEDAM KAKO POLICIJA 
PUCA NA OVE MLADE 
LJUDE 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 






















